สวัสดีค่ะ อยากสอบถามว่าโดนสุนัขกัดเมื่อวันที่15 ก็ได้ไปทำการฉีดวัคซีนบาดทะยักเเละวัคซีนพิษสุนัขบ้ามาเเล้ว วันที่18ก็ได้ไปฉีดวัคซีนพิษสุนัขบ้าครั้งที่2 มาเเล้วค่ะ เเต่วันที่19 โดนสุนัขอีกตัวข่วน(เเต่เป็นสัตว์เลี้ยงในบ้านเหมือนอีกตัวที่กัดค่ะ) ไม่มีเลือดออก มีเเค่รอยถลอกนิดหน่อยค่ะ เเล้ววันนี้ก็โดนสุนัขอีกตัวงับเเต่ไม่เข้าค่ะ จะต้องไปหาคุณอีกไหมคะ หรือว่ารอไปฉีดวัคซีนพิษสุนัขบ้าครั้งที่3 วันที่22 ต่อได้เลยค่ะ
สวัสดีค่ะ หากยังอยู่ในระหว่างคอร์สของการฉีดวัคซีนป้องกันพิษสุนัขบ้า คือฉีดไปแล้ว 2 เข็ม โดยเข็มที่ 2 ฉีดเมื่อวันที่ 18 มี.ค. แล้วได้โดนสุนัขกัดอีกในวันที่ 19 มี.ค. และ 20 มี.ค. ก็ไม่จำเป็นต้องเริ่มฉีดวัคซีนใหม่ หรือไปฉีดเพิ่มแต่อย่างใด ให้ไปฉีดตามกำหนดนัดเดิม คือในวันที่ 22 มี.ค.เลยค่ะ โดยวัคซีนที่ได้ฉีดไปแล้ว และที่กำลังจะฉีดเข็มต่อๆ ไป ก็จะช่วยป้องกันการเกิดโรคจากการถูกกัดในครั้งใหม่ได้ค่ะสหรับบาดแผลที่โดนข่วนและกัดใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ